CELEX: 32014D0060
Language: et
Date: 2014-01-28 00:00:00
Title: 2014/60/EL: Nõukogu otsus, 28. jaanuar 2014 , protokolli (millega määratakse kindlaks ühelt poolt Euroopa Ühenduse ja teiselt poolt Kiribati Vabariigi vahel sõlmitud kalandusalase partnerluslepinguga ette nähtud kalapüügivõimalused ja rahaline toetus) sõlmimise kohta

7.2.2014   
            
            
               ET
            
            
               Euroopa Liidu Teataja
            
            
               L 38/1
            
         
      NÕUKOGU OTSUS,
   28. jaanuar 2014,
   protokolli (millega määratakse kindlaks ühelt poolt Euroopa Ühenduse ja teiselt poolt Kiribati Vabariigi vahel sõlmitud kalandusalase partnerluslepinguga ette nähtud kalapüügivõimalused ja rahaline toetus) sõlmimise kohta
   (2014/60/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               23. juulil 2007. aastal võttis nõukogu vastu määruse (EÜ) nr 893/2007 ühelt poolt Euroopa Ühenduse ja teiselt poolt Kiribati Vabariigi vahelise kalandusalase partnerluslepingu sõlmimise kohta (1) („leping”). Protokolli (millega määratakse kindlaks lepinguga ette nähtud kalapüügivõimalused ja rahaline toetus) kehtivusaeg lõppes 15. septembril 2012.
            
         
               (2)
            
            
               Liit on pidanud Kiribati Vabariigiga läbirääkimisi uue protokolli üle, millega antakse ELi laevadele kalapüügivõimalused Kiribati Vabariigi suveräänsete õiguste või jurisdiktsiooni alla kuuluvates vetes („protokoll”).
            
         
               (3)
            
            
               Protokoll allkirjastati vastavalt nõukogu otsusele nr 2012/669/EL, (2) ja seda on ajutiselt kohaldatud alates 16. septembrist 2012.
            
         
               (4)
            
            
               Protokoll tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse liidu nimel heaks protokoll, millega määratakse kindlaks ühelt poolt Euroopa Liidu ning teiselt poolt Kiribati Vabariigi vahel sõlmitud kalandusalase partnerluslepinguga ette nähtud kalapüügivõimalused ja rahaline toetus („protokoll”) (3).
   Artikkel 2
   Nõukogu eesistuja esitab Euroopa Liidu nimel protokolli artiklis 16 sätestatud teatise (4).
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 28. jaanuar 2014
      
         
            Nõukogu nimel
         
         
            eesistuja
         
         G. STOURNARAS
         
      
   
   
      (1)  ELT L 205, 7.8.2007, lk 1.
   
      (2)  Nõukogu otsus 2012/669/EL, 9. oktoober 2012, protokolli, millega määratakse kindlaks ühelt poolt Euroopa Ühenduse ja teiselt poolt Kiribati Vabariigi vahel sõlmitud kalandusalase partnerluslepinguga ette nähtud kalapüügivõimalused ja rahaline toetus, Euroopa Liidu nimel allkirjastamise ja ajutise kohaldamise kohta (ELT L 300, 30.10.2012, lk 2).
   
      (3)  Protokoll koos allkirjastamise otsusega on avaldatud ELT L 300, 30.10.2012, lk 3.
   
      (4)  Nõukogu peasekretariaat avaldab protokolli jõustumise kuupäeva Euroopa Liidu Teatajas.